L 111/36 Jurnalul Oficial al Uniunii Europene 15.4.2014 REGULAMENTUL DELEGAT (UE) NR. 382/2014 AL COMISIEI din 7 martie 2014 de completare a Directivei 2003/71/CE a Parlamentului European și a Consiliului în ceea ce privește standardele tehnice de reglementare pentru publicarea de suplimente la prospect (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2003/71/CE a Parlamentului European şi a Consiliului din 4 noiembrie 2003 privind pros- pectul care trebuie publicat în cazul unei oferte publice de valori mobiliare sau pentru admiterea valorilor mobiliare la tranzacționare și de modificare a Directivei 2001/34/CE ('), în special articolul 16 alineatul (3), întrucât: (1) Directiva 2003/71/CE armonizează cerințele privind întocmirea, aprobarea și difuzarea prospectului care urmează să fie publicat în cazul unei oferte publice de valori mobiliare sau pentru admiterea valorilor mobiliare la tranzac- ționarea pe o piață reglementată situată sau operând pe teritoriul unui stat membru. (2) Directiva 2003/71/CE prevede, de asemenea, necesitatea publicării de suplimente la prospect care să menționeze orice fapt nou semnificativ sau orice eroare sau inexactitate substanțială privind informațiile cuprinse în prospect, care este de natură să influenţeze evaluarea valorilor mobiliare şi care survine sau se constată în intervalul de timp cuprins între aprobarea prospectului şi închiderea definitivă a ofertei publice sau, după caz, începerea tranzacțio- nării pe o piață reglementată, în funcție de evenimentul care are loc ultimul. (3) Furnizarea de informații complete privind valorile mobiliare şi emitenții acestora promovează protecția investito- rilor. Un supliment ar trebui să includă, prin urmare, toate informațiile importante legate de situațiile specifice care au determinat acest supliment și care trebuie incluse în prospect în conformitate cu Directiva 2003/71/CE și cu Regulamentul (CE) nr. 809/2004 al Comisiei (). (4) Pentru a asigura o armonizare consecventă, pentru a preciza cerințele stabilite în Directiva 2003/71/CE şi pentru a se ține seama de evoluțiile tehnice de pe pieţele financiare, este necesar să se menționeze situațiile în care este necesară publicarea de suplimente la prospect. (5) Nu este posibil să se identifice toate situațiile în care este necesar un supliment la prospect, deoarece aceasta ar putea depinde de emitent și de categoria de valori mobiliare în cauză. Prin urmare, este oportun să se specifice un număr minim de situații în care este necesar un supliment. (6)  Situațiile financiare anuale auditate au un rol esențial pentru investitori atunci când iau decizii în materie de inves- tiții. Pentru a se asigura că investitorii își întemeiază deciziile în materie de investiții pe cele mai recente informații financiare, este necesară publicarea unui supliment care să conțină noile situații financiare anuale auditate ale emitenților de titluri de capital şi ale emitenților de acțiuni subiacente în cazul certificatelor de acţiuni publicate după aprobarea prospectului. (7) Pentru a ține seama de capacitatea previziunilor și a estimărilor privind profitul de a influența o decizie în materie de investiţii, emitenții de titluri de capital și emitenții de acţiuni subiacente în cazul certificatelor de acţiuni ar trebui să publice un supliment care să conțină orice modificare a cifrelor implicite sau explicite care constituie previziunile sau estimările privind profitul deja incluse în prospect. () JOL345,31.12.2003, p. 64. (') Regulamentul (CE) nr. 809/2004 al Comisiei din 29 aprilie 2004 de punere în aplicare a Directivei 2003/71/CE a Parlamentului Euro- pean şi a Consiliului în ceea ce priveşte informațiile conținute în prospecte, structura prospectelor, includerea de informaţii prin trimiteri, publicarea prospectelor şi difuzarea comunicatelor cu caracter publicitar OL 149, 30.4.2004, p. 1).